Can Flaqué - Viquipèdia, l'enciclopèdia lliure\nCtra. de Llinars, km 37,5, Samalús. Cànoves i Samalús (Vallès Oriental)\n41° 41′ 33″ N, 2° 19′ 27″ E / 41.6925°N,2.32413°E / 41.6925; 2.32413Coord.: 41° 41′ 33″ N, 2° 19′ 27″ E / 41.6925°N,2.32413°E / 41.6925; 2.32413\nCan Flaqué és una obra de Cànoves i Samalús (Vallès Oriental) inclosa a l'Inventari del Patrimoni Arquitectònic de Catalunya.\nEdifici aïllat d'estructura basilical. Consta de tres crugies paral·leles. Té planta baixa, pis i golfes a la crugia central. A la planta baixa hi ha la porta allindada i finestres, al primer pis finestres emmarcades per carreus i a les golfes tres finestres d'arc de mig punt. La finestra central del primer pis porta la data de 1830. A la banda dreta s'han afegit les antigues corts i a l'esquerra té adossat una petita casa de planta quadrada amb les obertures d'arc rodó rebaixat fetes de maó vist i coronades per un frontó ornamentat.\nEl 1912 es va decidir unir la casa amb el jardí però del projecte només es va fer el portal i la terrassa. El portal té un arc de mig punt rebaixat i al damunt un frontó decorat amb motius florals i la inscripció "CASA FLAQUER".\nLa terrassa està situada davant de la casa i aprofita el desnivell per funcionar a dos nivells. La zona superior està envoltada per una balustrada. Hi ha dobles columnes a dues bandes que estan connectades per mitjà de bigues de ferro que fan corbes sinuoses i sustenten un entaulament amb decoracions florals i gerros. Entre les columnes de la mateixa banda hi ha una sanefa horitzontal amb calats entre les flors. La zona inferior està coberta per trams de volta rebaixada, té una cara oberta, amb balustrada i pilars dobles quadrats, fets de maó vist que formen entre ells una mena d'arcs.\nEl primer document on apareix esmentada la família Flaqué és de l'any 1357. A partir de 1527 es pot establir l'arbre genealògic sense interrupcions fins als nostres dies. La construcció de la casa té uns orígens imprecisos, a la façana hi ha la data de 1830 que ens indica alguna reforma. Conserva les partes mestres antigues malgrat les transformacions de la façana i a l'interior. El 1912 es va projectar unir la casa amb el jardí, projecte que no es va realitzar totalment, només es va construir la terrassa i el portal sota la direcció de l'arquitecte Manuel Raspall; aquesta obra, tot i que té elements modernistes, també incorpora elements propis del neoclassicisme, segurament fruit de les exigències del propietari.\nA Wikimedia Commons hi ha contingut multimèdia relatiu a: Can Flaqué\n↑ 1,0 1,1 1,2 1,3 «Can Flaqué». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].\nObtingut de «https://ca.wikipedia.org/w/index.php?title=Can_Flaqué&oldid=21058061»\nPatrimoni monumental de Cànoves i Samalús\nLa pàgina va ser modificada per darrera vegada el 2 maig 2019 a les 20:39.


Reformes creatives (Gemma Calvet)\nGEMMA CALVET 20/12/2011 00:00\nDiuen que els moments de decisions difícils, quan tenim la gran oportunitat de replegar-nos endins, són el moment just i necessari per comprendre les causes dels esdeveniments, per superar les crisis i sobretot per trobar la porta de sortida que ens alliberi d'escenaris repetitius. Hi ha, però, la temptació de dos riscos en l'evitació de confrontar-se. Un és el de fer una fugida endavant inconscient i reiterativa en els errors, per evitar la reflexió. D'això se'n diu covardia. L'altre, caure en la resignació conformista, i no reaccionar. D'això se'n diu passivitat.\nLa porta de sortida -per creuar-la cal coratge- ens pot conduir a paratges molt més estimulants, de més autenticitat, de renovació. Els temps no ofereixen optimisme, però la capacitat de reacció individual i, a partir d'aquesta, la col·lectiva, és infinita.\nTenim la sort de viure en un país solidari on, malgrat la crisi, les donacions a La Marató de TV3 s'han mantingut, i el programa s'ha superat en qualitat tècnica integrant l'impacte de la davallada de recursos. No hauríem de permetre que les retallades ens malmetin l'ànim personal i col·lectiu. Deia el filòsof Krishnamurti, uns dels inspiradors d'Aldous Huxley, que hi ha esperança en les persones. No en la societat. Sense aquesta dimensió personal de compromís, no es pot encarar el repte d'una realitat creadora.\nLa política, com les empreses, els sindicats, els mitjans de comunicació, la feina de cada dia, està feta de persones. I en les decisions que es prenen i les accions que es desenvolupen, grans i petites, s'hi reflecteixen els éssers humans.\nA Catalunya, a partir de la crisi electoral, hem viscut dos exemples de renovació en els partits d'ERC i del PSC. Segurament una dimensió superficial ens portaria a la conclusió que només s'han fet canvis de noms propis. Anant una mica a fons, potser ens trobem en dimensions més profundes.\nEn la renovació d'ERC es va voler apostar per nous valors. Em consta que, en un dels debats interns a propòsit de les candidatures, l'actual president va integrar en el quadre de consideracions, a més de la capacitat política i el rigor tècnic, l'ètica personal en la vida privada. Curiós aquest esment en una reunió de partit, si més no, autènticament renovador.\nEls resultats electorals posteriors no els van ser decebedors.\nPel que fa al PSC, substituir el concepte victòria entre candidats pel de síntesi de projecte segurament va molt més enllà de la dimensió retòrica o estratègica. Al darrere hi ha hagut autocrítica i esforç.\nTambé és valent el fet de obrir-se a criteris com la "veu pròpia" al Congrés amb possibilitat de discrepar del PSOE, o l'opció d'ampliar la participació a fora de la militància per escollir candidatures, com el Partit Socialista Francès. El futur dirà si la renovació és una aposta sòlida.\nEl departament de Justícia anuncia que, per necessitats econòmiques, aborda un pla per introduir en la política penitenciària criteris de més flexibilitat que, aplicant la llei, permetin descongestionar els centres. Entre les mesures del pla hi ha el foment del compliment de penes en medis comunitaris o facilitar el retorn dels estrangers condemnats al seu país d'origen. Més enllà d'esforços individuals, fins ara no ha existit una aposta ferma per reconvertir el sistema penitenciari català, malgrat que els estudis demostren que les persones condemnades a mesures comunitàries o en sistema penitenciari obert reincideixen molt menys en el delicte.\nD'altra banda, cal reduir les taxes d'empresonament, un àmbit en què Catalunya, com Espanya, encapçala les xifres europees.\nEn una jornada recent, organitzada al Centre d'Estudis Jurídics per la catedràtica de dret penal de la UPF Elena Larrauri -que fa anys que treballa en aquesta direcció-, el president del Vera Institute of Justice de Nova York, Michael Jacobson, explicava els avantatges d'aquestes reformes.\nEn primer lloc calen canvis en l'opinió publica sobre la delinqüència. A Estats Units, de ser la primera preocupació en els estudis sociològics ha passat a estar per sota de la sanitat, l'educació i el terrorisme. Els governs federals s'han vist abocats a escoltar els criteris d'eficàcia i de reducció de costos i estan impulsant programes per "buidar presons" a través dels reglaments penitenciaris.\nCalen també acords transversals en la política penitenciària. El moment de crisi pot significar un moment d'oportunitat per obrir les portes a les reformes i superar la clàssica tendència electoralista en el concepte de seguretat ciutadana. O, com dèiem, per superar la tradició immobilista dels partits.\nSacrificis sense recompensa


Rafael | Restaura la moto! - Part 2\nVESPA 150 S – GE\nJa fa dies, mesos, … en Gaby em va demanar si el podia ajudar a acabar la seva Vespa.\nEn tenia moltes ganes, ja que feia quatre anys que la tenia desmuntada i trossos repartits per aquí i per allà….\nEns vam veure, vàrem parlar i de seguida ja va prendre la decisió. La Vespa 150S del seu pare, la recollia per portar-la al taller de Lleida!\nEn aquest cas, en Gaby ha triat el millor color per a la seva Vespa 150S, ha comprat els recanvis i ha gaudit del pas de la restauració.\nAquí teniu la vespa en el seu estat inicial amb fotos que m’ha passat en Gaby.\nAquí teniu algunes imatges del procès de restauració!.\nCom sempre, m’agrada veure i comparar l’estat inicial amb l’estat final.\nUn petit video de la restauració!\nTambé imatges de l’acabat de la Vespa!\nGaby… GAAAAAAAAS al ferro!!!!!\nRecuperació de la Puch Cobra M82\nQuina alegria, m’han ncarregat una recuperació d’una Puch Cobra M82. Quins records, quina meravella…\nEn Joan de Tornabous, Lleida, ha confiat en Restauralamoto per que li fem una recuperació i així pugui tornar a recorrer els camps amb la seva Puch. Moto que de jovenet segur que debia botar en mes d’un que altre marge.\nAquí tenim la Puch, vaja, vaja, ….\nCrec que amb aquesta moto hi ha molta feina, …. que en penseu? jajajaja\nDesprés d’uns dies i més hores, ja tenim la moto d’en Joan feta!\nAquí us ensenyo com ha quedat. Tot i que es tracta d’una recuperació de moto, estic content del resultat.\nAquí us deixo també un petit video de la recuperació. Espero que us agradi!\nAlgunes imatges de la recuperació!\nAra com sempre Joan, … Gas al ferro!!!


UCRONIES: Sociolingüística espanyola\nPublicat per Joan Calsapeu a 13:43\nsi, sembla que s'entestin a explicar-nos "com són". Alguns però, sortosament. En aquest cas el més trist ha estat la reacció irada i indocumentada dels professors universitaris propis. Tenia entès que per ser professor universitari et calia saber llegir, però sembla que no. Demà mateix envio el currículum.\n5 de setembre de 2010 a les 14:59\nÉs obvi que un professor (de preescolar, de primària, de secundària, de batxillerat i d'universitat) ha de conèixer la llengua dels seus alumnes. Com és obvi que un jutge ha de conèixer la llengua del país on exerceix. I com més obvietats ens veiem obligats a dir, més ens enfonsem. Hem de declarar la guerra a l'obvietat: fer un país on les obvietats ja no calguin.\nsi tinguéssim unes universitats d'upa, d'aquelles que tothom s'hi pega per poder-hi entrar, i exigissin el nivell D, m'hi jugo un parell de peixos que tothom qui l'aconseguís ho consideraria un privilegi, per tant que, amb ell podrien anar presumint de ser dels "escollits". És clar que, mentre ens dediquem a legislar sobre obvietats com tu dius, o a provar-ho, no s'està invertint el que cal en educació, ni en universitats, ni en investigació, ni en res. Com sempre: un país només perquè quatre (manaires inclosos) es folrin l'armilla amb el totxo. I així narinan :(\n6 de setembre de 2010 a les 12:56\nMai no entendré com hi pot haver tanta ingnorància mental, per no dir mala bava, per no dir mala ll... Quan la cultura fa por, alguna cosa greu passa, i aquí no passa, persisteix des de fa més de tres segles...\n7 de setembre de 2010 a les 13:05


El vaixell d'Odisseu: La constel·lació d'un gegant\nPublicat per El vaixell d'Odisseu a 20:18\nUna història molt interessant. És fantàstic que en els nostres interessos personals poguem trobar referències clàssiques. Felicitats per la teva primera entrada, Dani, molt bona!\n25 de setembre de 2016 a les 20:23\nUna recerca estupenda, Dani. Feliciter! Ja veieu que els referents clàssics es troben arreu. En aquest cas les estrelles i la trista història d'un gegant van ser els inspiradors d'una música poderosa i a voltes èpica, com l'imaginari de la mitologia. Ànims i a seguir fent recerca. Així és com aprendreu a aprendre.\n25 de setembre de 2016 a les 20:41\nLa história és molt interessant !!\nVaig sentir una història que parlava d'aquest mite i sobre com s'havien situat les estrelles.\nLa història deia que Zeus també va catasteritzar a l'escorpí. La constel·lació de l'escorpí només es pot veure a l'estiu i diuen que Orió va voler ser el més lluny de l'escorpí, per això és una constel·lació que només es pot veure durant l'hivern.\nEls mites clàssics són fantàstics.\n28 de setembre de 2016 a les 19:07


El president d'IGA International s'enduu una “bona impressió” de les instal·lacions esportives de Menorca que allotjaran els jocs de 2019\nData : 01/11/2014\nEl president d'IGA International, Jürgen Pettersson, creu que Menorca té “potencial” per organitzar els jocs de l'any 2019. Així ho ha assegurat avui durant una visita de cortesia al president del Consell Insular de Menorca, Santiago Tadeo.\nPettersson, acompanyat de dos membres més del Comitè Executiu d'aquest organisme, a més del conseller de Cooperació, Esports i Habitatge, Juanjo Pons; del cap del Servei d'Esports del Consell Insular, Miguel Ángel Milla; de la coordinadora, Flor Arrighi, i del secretari del Comitè Executiu IGA Menorca, Antonio Olives; han visitat diferents instal·lacions i equipaments esportius de Menorca que allotjaran les diferents proves. El mateix president d'IGA International ha assegurat que li han causat «bona impressió».\nJürgen Pettersson ha explicat que els IGA volen fomentar la fraternitat entre els esportistes i que «els JJOO poden aprendre d'aquests jocs». En aquest sentit, ha manifestat que hi haurà més participants als IGA de 2019 que als Jocs Olímpics d'hivern.\nEn respondre algunes preguntes de la premsa, ha manifestat que no veu que el tema del transport aeri sigui un problema, si es compara amb altres illes.\nEl president Tadeo ha rebut la delegació d'IGA International acompanyada dels membres del Comitè Executiu d'IGA Menorca al seu despatx, on també ha assistit el portaveu del PSOE al Consell, Joan Marquès. En finalitzar la trobada s'ha fet un intercanvi d'obsequis en què el Consell de Menorca ha lliurat al president d'IGA un llibre en anglès sobre la reserva de giosfera.\nMaó, 1 de novembre de 2014


contracte de practiques - FeinesPerTreballar.cat\nPost tagged with ‘contracte de practiques’\nEmpresa vs estudiant/treballador\nBy Sheyla Corredera, on 4 de febrer de 2010\nUna de les víes que tenen les empreses per a contractar a persones amb la qualificació necessària per tal d’ocupar els llocs de treball que necessiten són els contractes de pràctiques. La majoria d’aquests treballadors són estudiants que bé han acabat fa poc els seus estudis, o encara están en procés. Naturalment tot està estudiat al mil·límetre i aquest tipus de contractes juguen amb la il·lusió dels estudiants, que capaços de fer la feina creuen que és possible trobar un lloc de treball estable que els permeti configurar la seva futura vida laboral.\nLa majoria de les empreses juga amb aquest tipus de contractes, assegurant que si l’estada a l’empresa de la persona en qüestió és satisfactòria pensaran en ell/a en quant existeixi una vacant disponible que s’ajusti al seu perfil. Però són molt pocs els afortunats, ja que la majoria acaba el seu contracte i ni tan sols són renovats per un curt període de temps. De fet, quan un estudiant en pràctiques ha complert el màxim de temps en l’empresa és obligació dels empresaris contactar-lo com a treballador normal i corrent, el que inclou un salari digne, així com vacances, pagues extra, etc.\nPossiblement aquest tipus de situacions les creem nosaltres mateixos, és a dir, som massa joves per saber si el que ens diu el departament de recursos humans és cert o no. Estem molt segurs de nosaltres mateixos i creiem que si ens esforcem i donem el 100% quan de treball es tracta tindrem una recompensa, un contracte de treball. Però a quanta gent coneixeu que hagi tingut tanta sort? La motivació dels estudiants en pràctiques és una oportunitat per les empreses, que saben que disposen de la gent necessària per cobrir els llocs de treball que necessiten en un moment determinat. Penseu que si volguessin contractar a algú ho farien i no hi hauria tants llocs de gent en pràctiques.


Centre Municipal d’Acolliment d’Urgència per Violència Masclista | BCN Antimasclista\nServei residencial d’acolliment d’urgència per a dones que viuen situacions de violència masclista i per als seus fills i filles. És un servei que proporciona atenció les 24 hores els 365 dies de l’any (366 els anys de traspàs) a través d’un equip multidisciplinari integrat per professionals de l’educació social, la psicologia i el treball familiar, a més de la Direcció del centre.\nDisposa de 10 habitacions amb una capacitat màxima de 27 places en estades no superiors a un mes. S’hi accedeix per derivació de les entitats següents: el Servei d’Atenció, Recuperació i Acollida (SARA), el Centre d’Urgències i Emergències Socials de Barcelona (CUESB) i el Servei d’Atenció Socioeducativa de l’Agència ABITS (SAS).\nEls anys 2019 i 2020 aquest servei s’ha finançat parcialment amb fons del Pacte d’Estat contra la violència de gènere, atorgats pel Ministeri de la Presidència, Relacions amb les Corts i Igualtat (Secretaria d’Estat d’Igualtat).\nQuè ofereix el CMAU-VM?\nProporciona un espai de seguretat, respir, contenció emocional i suport on la dona, o persona de què es tracti, pot reflexionar sobre la seva situació i sobre les diverses alternatives possibles, i pot prendre les decisions que calguin sobre el seu futur.\nAssegura la cobertura de les necessitats bàsiques d’allotjament, manutenció i salut de la dona i dels infants o adolescents (o persones acollides de què es tracti).\nProporciona a les persones acollides de totes les edats atenció educativa i psicològica mentre duri l’acolliment d’urgència en complementació amb l’atenció social i jurídica proporcionada en aquest període pel Servei d’Atenció, Recuperació i Acollida (SARA).\nComplementa l’exploració que s’ha portat a terme al Servei d’Atenció, Recuperació i Acollida (SARA), per fer una valoració inicial conjunta de la situació que permeti a l’equip de professionals prendre les decisions oportunes respecte a les propostes per fer a la persona de referència del cas, i altres membres de la unitat familiar quan calgui, i de la intervenció que cal fer en funció de la voluntat que s’hagi expressat.\nDones, i els seus fills o filles, que compleixen els requisits següents:\nQue existeixin situacions de violències masclistes en el moment d’accedir al dispositiu d’acolliment i que s’hagi trencat amb la persona maltractadora fugint de la violència.\nQue reuneixin els requisits d’accés establerts als criteris tècnics d’acolliment d’urgència per violència masclista definits per la Direcció de Feminismes i LGTBI de l’Ajuntament de Barcelona.\nMajors d’edat (18 anys o més).\nQue manifestin lliurement la voluntat d’ingressar al servei d’acollida amb reconeixement i acceptació de les normes de funcionament.\nQue tinguin la voluntat de fer un procés d’alliberament i de recuperació de la violència que han viscut, i d’encetar un pla de treball establert entre elles i l’equip de professionals del servei d’acolliment i del SARA.\nAmb independència de les situacions següents:\nQue estiguin empadronades o no.\nQue tinguin la situació regularitzada legalment (dones estrangeres) o no.\nQue hagin interposat denúncia per la situació de violència viscuda o no.\nQue estiguin convivint amb la persona agressora o no.


Tens el Factor Q? 11a Escola de pares i mares de les AMPA de les escoles de Vic – Procés Comunitari Vic\nCom a resultat del treball realitzat per les AMPA de la ciutat de Vic, enguany l’Escola de pares i mares de Vic – Tens el Factor Q? – arriba a la seva 11a edició, reafirmant-se com a projecte formatiu de referència entre les famílies i professionals de l’educació del territori.\nAmb la finalitat de fer més accessible a les famílies, i adreçat també a aquelles persones que puguin necessitar aquest servei, en algunes ocasions les activitats s’acompanyen amb interpretació en llenguatge de signes, servei que s’ofereix amb la implicació de l’Agrupació de sords de Vic i comarca.\nAl final d’aquesta pàgina trobareu un calendari amb totes les activitats de la nova programació per tal que, si esteu interessats/des en alguna de les propostes, pugueu guardar-vos la data a la vostra agenda.\nAMPA La Font – Centre educatiu Waldorf\nBACK8 de març: Dia Internacional de les Dones\nNEXTDinamització de jocs tradicionals al Mercat del Ram 2018


bat | Institut Guillem de Berguedà | Pàgina 3\nPremi Grup Minerològic Català per la Paula Hernando Barcons\nLa Paula Hernando Barcons ha estat guardonada amb el Premi Grup Minerològic Català 2018-19 pel Treball de Recerca “La riquesa geominera del Berguedà” .\nL’entrega del premi es realitzarà en Acte Solemne el diumenge 10 de novembre, coincidint amb el Saló Internacional Expominer a Barcelona.\nDes de l’Institut la felicitem efusivament a ella i, també, a la tutora del treball Maribel Jodar.\nPer motius de distribució, l’empresa d’Iddink no pot proporcionar tots els llibres de l’assignatura de francès. Veureu que en el llistat d’Iddink hi ha algunes lectures que sí que hi apareixen, però en canvi n’hi ha d’altres que no.\nAquí us passem el llistat complert dels llibres que es necessiten per a cada curs i especifiquem els que podeu adquirir per Iddink i els que no.\nEls llibres que no podeu comprar a Iddink, podeu fer la comanda vosaltres mateixos per Internet, llibreria, ….. Si teniu problemes per trobar algun llibre, us podeu posar en contacte amb nosaltres i intentarem ajudar-vos.\n1 ESO 2 ESO 3 ESO 4 ESO 1 BAT 2 BAT CAI\nbat, Cicles Formatius, direcció, ESO, General, Portada 0\nSORTIDA AL RIU LLOBREGAT – 2 BAT\nEls alumnes de 2n de Batxillerat van anar a Guardiola de Berguedà fer anàlisis fisicoquímiques i biològiques del riu Llobregat.\nEls alumnes de 4ESO de Llatí i de batxillerat Humanístic han tingut l’oportunitat de visitar l’exposició de CaixaFòrum “Luxe, dels assiris a Alexandre el Gran”, un recull de valuoses obres que mostren la importància del luxe des d’èpoques remotes. Com a complement, també han fet una visita guiada pel mateix edifici, obra modernista de l’arquitecte Puig i Cadafalch.\nbat, Batxillerat, ESO 4, General, Portada 0\nImatges i vídeos de les activitats que s’han realitzat a l’institut per celebrar la diada de St. Jordi.\nbat, Batxillerat, ESO, ESO 1, ESO 2, ESO 3, ESO 4, General, Portada 0\nFase Nacional de les X Olimpíades de Geologia. Una bona representació de l’Institut Guillem de Berguedà\nEl dia 6 d’Abril de 2019, dues alumnes de segon de batxillerat, classificades a la fase provincial de les Geolimpíades de Catalunya, van participar en la desena edició de les Olimpíades de Geologia a nivell estatal. Enguany es van celebrar a Cáceres, amb una participació total de 96 alumnes, els millors a nivell d’Espanya. Van realitzar 3 proves: una individual i dues en equip. La Paula Hernando Barcons (de l’equip HALITA) va obtenir el tercer premi de la prova per equips i l’Andrea Popa (de l’equip MAGNETITA) el primer premi, d’un total de 33 equips.\nActe de presentació del llibre dels Treballs de recerca dels alumnes de batxillerat del Berguedà.\nAquest dimarts 2 d’abril de 2019, a dos quarts de sis, va tenir lloc el dissetè acte de presentació del volum del llibre “Treballs de recerca dels alumnes de batxillerat del Berguedà” al pavelló de Suècia de Berga.\nAquest curs, l’acte ha anat acompanyat de la conferència de l’Emma Roca, esportista d’elit, Llicenciada en Bioquímica, Bombera i, sobretot, lluitadora incansable amb un gran esperit de superació.\nCom cada any, molts dels alumnes de l’Institut Guillem de Berguedà han estacat fent un treball de recerca excel·lent i hi tenen publicat un breu resum del seu treball.\nA tots ells moltes felicitats per la bona feina feta.\nVisita alumnes danesos\nAquests dies hem tingut al centre, la companyia dels alumnes danesos que han participat en l’intercanvi amb alumnes de 1r de BAT i dels cicles formatius (CAI i APD). Entre d’altres activitats, han visitat Montserrat i han fet la ruta de les colònies, visitant la torre-museu de Viladomiu.\nbat, Batxillerat, cformatiu, Cicles Formatius, General, Portada 0


T'agradaria estudiar un grau o doble grau a la UdL? Vine a la Jornada de Portes Obertes i descobreix el teu futur. El professorat t'informarà de primera mà del grau que t'interessa i els estudiants t'explicaran la seva experiència a la UdL.\nInscriu-te a les sessions de Portes Obertes!\nNou canal telegram UdL-Secundària. Vols rebre les darreres notícies i informacions sobre beques i ajuts, selectivitat, titulacions, subscriu-te !!\nAccés amb Batxillerat i CFGS\nDesplegueu la llista de reproducció per triar el video del servei o unitat del què vulgueu més informació.


« Primera 16 17 18 19 20 Última »\nLínia d'ajuts en forma de garantia per al finançament d'autònoms i microempreses.\nOrdre EMO/167/2012, de 13 de juny, per la qual s'aproven les bases reguladores de la línia d'ajuts en forma de garantia per al finançament d'autònoms i microempreses i s'obre la convocatòria corresponent a l'any 2012 per a la línia de finançament per a autònoms i comerços i la Resolució del del Consorci de Comerç, Artesania i Moda de Catalunya, sobre publicació d'unes bases per a la concessió d'ajuts.\nAmb aquesta finalitat, el Departament d'Empresa i Ocupació, mitjançant la\nDirecció General d'Economia Social i Cooperativa i Treball Autònom ha implementat\naquesta línia d'ajuts en forma de garantia per al finançament d'autònoms i\nmicroempreses, amb l'objectiu de facilitar el seu accés al finançament bancari.\nDescarregar document\tPDF\nConvocatòria 2012 d'ajudes per a entitats de caràcter local\nOrdre IET/966/2012, de 26 de abril, per la qual es convoca per a l'any 2012 la concessió d'ajudes per a entitats de caràcter local dins del Subprograma d'accions estratègiques per al foment de l'emprenedoria del Programa Emprenem Junts.\nNova línia d'incentius 2012 adreçada a impulsar el comerç, els serveis, l'artesania i la moda.\nLa Generalitat posa en marxa una nova línia d'incentius adreçada a impulsar la competitivitat i la cooperació empresarial en el comerç, els serveis, l'artesania i la moda. En total, aquesta convocatòria d'incentius destinarà una dotació de 12 milions d'euros per a la millora de la competitivitat del comerç, dels serveis, de l'artesania i de la moda, amb la finalitat d'establir un model de comerç basat en la cooperació empresarial.\nEnllaç a Nova línia d'incentius 2012 adreçada a impulsar el comerç, els serveis, l'artesania i la moda."\nMesures urgents per a la reforma del mercat laboral.\nNova convocatòria del Pla Renova't d'enllumenat per a comerços 2012.\nL'ajut està destinat a la substitució de l'enllumenat interior de comerços i altres establiments de cara al públic per tecnologies més eficients, i també s'aplica a la incorporació o substitució de sistemes de control i de regulació de l'enllumenat i detectors de presència.\nL'ajut que es pot obtenir és d'un màxim del 30% del cost elegible de la nova instal·lació o de 15.000? per sol·licitant.\nPer a qualsevol dubte o consulta, es pot posar en contacte amb nosaltres a través del correu electrònic enllumenat2012@plarenovat.cato bé al telèfon 93 484 99 99.\nEnllaç a Nova convocatòria del Pla Renova't d'enllumenat per a comerços 2012."


L'art de viure en harmonia\nLaya - Publicat a 28 d'agost de 2010\nLa Persona és una obra d’art perfecta, de gran bellesa, que ho té tot (cos, ment, cor, Atman), i, a més, amb una gran creativitat per transformar i millorar el que calgui. Però no ens ho acabem de creure, i poc ens ajuden les moltes informacions que ens marquen un patró de com ser, com parlar, com i qué pensar, el què i com fer-ho..., patró, que, pel que sembla, hauríem de ser-ne una copia.\nI ens aboquem a buscar a fora allò “que ens solucionarà el viure”, “que ens aportarà la felicitat i l’èxit”. Però allò (material o no) que havía de fer-nos feliços, no ho fa, per què? ens preguntem desconcertats. Doncs, per què el que necessitem no és a fora, sinó a dintre d’un mateix. Dins nostre hi ha les condicions potencials per a viure amb èxit la pròpia vida.\nI quan vas silenciant tants sorolls de la ment, vas aquietant les mogudes emocionals, i vas confiant més en els propis recursos, no et fa por equivocar-te i t'atreveixes a descarregar la “motxilla” de coses inútils que només t’entretenen. És aleshores quan veus com la creativitat, la fortalesa i les solucions brollen com una font.\nEt transformes en el que ets potencialment: un artista amb l’especialitat de l’Art de Viure en Harmonia.\nPrograma d'activitats del curs 2019-2020\nGrup de Recerca i Investigació\nSeminaris i trobades\n28-Febrer-2020: Pressentació del llibre "Tot és més senzill" d'Òscar Valls\nDesembre 2019: Bhakti de Nadal\nINICI CURS PROFESSORS 2018-2021


Neuràlgia del trigemin: Sobre les intervencions quirúrgiques\nNo en sóc partidari.\nCal entendre-ho bé. Vull dir «de les intervencions quirúrgiques incertes». Si t’han d’operar del menisc, o del maluc, o de tal altra cosa que és molt clar que si te l’arreglen –que l’arreglen en el 99,99% dels casos– viuràs amb més comoditat, cap problema. En aquests casos endavant –quan toqui en la llista d’espera.\nParlo d’una altra cosa, perquè en la neuràlgia del trigemin no hi ha operacions «certes». No hi ha una anestèsia, bisturí, obrim, pim pam, tanquem, agulla, fil, desperteu-lo, trigemin arreglat, tot operatiu, ja està, ja se’n pot anar, si nota algun dolor aquests dies prengui ibuprofèn cada 8 hores.\nNo, no és així, amb la NT no va d’aquesta manera.\nDurant tot el temps que ha durat això fins ara, diverses veus –família, amistats, altres– m’han animat a anar aquí o allà, també a l’estranger, m’han ofert ajuda econòmica i acompanyament perquè em tractessin en clíniques cares i d’anomenada europea o mundial. La pressió per acceptar aquestes ajudes de vegades ha estat forta.\nA més, per mi, un viatge llarg i costós i un tractament fora mida són mitjans extraordinaris que no penso esmerçar per salvar la meva vida. Segurament sí que ho faria per salvar la vida d’una altra persona, però sempre que ella ho volgués o ho acceptés sense pressions; sempre que ho hagués decidit i madurat aquella persona pel seu compte i llavors hagués demanat ajuda. No sé si sóc estrany en aquest punt. Però estic convençut d’haver obrat bé, com estaria convençut que obraria bé qui acceptés conscientment tots els desigs d’ajudar dels que l’estimen.\nNo cal dir-ho, també hi ha hagut moltes veus i suggeriments sobre altres mètodes per intentar posar fi a la NT –«intentar-ho no costa gens», sol ser el consell–, i informacions sobre un cas i un altre que se’n van sortir fent això o allò o anant a tal lloc o a tal especialista o curandero. Ja he parlat d’aquest tema.\nAgraeixo, és clar, i molt, tots aquests oferiments, i els valoro, però estic content d’haver sigut bàsicament fidel als meus hospitals públics a partir del 2011 –del 2007 al 2011 va ser l’època de les provatures alternatives de tota mena– i d’haver fet, pas a pas, tota la trajectòria que he fet fins ara.\nJo també havia pres fins ara una decisió del tot ferma, i no me’n penedeixo gens d’haver aguantat, tot i que sé que unes quantes vegades he estat a punt de fer l’ànec, especialment en algunes etapes molt concretes d’aquesta trista aventura que encara no ha acabat. La decisió era la de no operar-me mentre hi hagués alternatives provades i serioses a la xarxa pública. Per això he anat cap aquí i cap allà, s’han fet moltíssims esforços i la paciència que hem hagut de tenir –primer jo, esclar, però també la gent, professionals, que em tractaven, i l’acompanyant habitual en gairebé totes aquestes aventures (gràcies!), i altres familiars i amistats que m’han ajudat i m'han facilitat vies d’accés (gràcies també!)– ha estat de marca: de vegades a cada bugada no és que s’hi perdés un llençol, és que s’hi afegien draps bruts –anàvem cap enrere!–, de manera que la bugada no servia per a res.\nI el que hauria agraït de debò és que més gent m’hagués donat suport en aquella decisió meva, més gent no hagués pretès interferir-la ni canviar-la –amb tota la bona voluntat– sinó que m’hagués encoratjat i animat a perseverar en la via per la qual havia optat.\nNo cal dir-ho, tot això m’ha servit per formular un propòsit ferm de donar suport a qualsevol pacient que, de manera raonada i sent plenament conscient, decideixi que tirarà per aquí o per allà. El suport al pacient en les seves decisions, quan són decisions clarament encaminades a trobar una solució als seus problemes, és part important de l’ajuda que es pot prestar a aquella persona malalta. Ho penso així, n’estic convençut i per això ho escric aquí destacat, per si a algú li fa servei aquesta reflexió. Altra cosa és que, afectat per la mateixa malaltia, qui està malalt decidís emprendre accions objectivament desraonades o simplement no fes res. Llavors no sé què caldria fer, però sí que entenc que seria explicable mirar d’ajudar-lo. Com? És impossible fer una regla general: caldria estudiar cada cas.\n(I hi insisteixo, això no rebaixa l’agraïment que sento pels suggeriments, gestions, etc. que ha fet molta gent per intentar trobar una solució al meu problema. Beso les mans a totes aquestes persones.)\nDoncs bé, ara m’operaran. Després d’intentar-ho tot per altres vies, he tret aquesta conclusió, a la qual han arribat també els i les metges que m’han atès fins ara.\nDe les dues intervencions següents, que són les més habituals actualment per combatre la NT, em faran la primera:\n1) Compressió percutània del gangli de Gasser. Amb anestèsia general i intubació endotraqueal, es fa una punció a la galta (esquerra, en el meu cas) i, sempre amb control radiològic, s’accedeix a la zona entre el pòmul i l’orella on hi ha gangli de Gasser –del qual surten les tres branques principals del nervi trigemin quan fa la primera divisió–, i es comprimeix el gangli inflant un petit globus de poc menys d’1 cc durant un temps determinat (100" sol ser el màxim). Quan es considera convenient, es retira el globus i s’acaba l’operació. Em deixarà una (teòricament) lleugera pèrdua de sensibilitat a la galta. Si no donés resultats positius, l’operació es podria repetir. Els riscos són múltiples però (teòricament) infreqüents. Quan he signat els papers de consentiment per a l’operació, el cirurgià m’ha dit que en aquell enorme hospital (públic) no han tingut fins ara cap desgràcia. Ignoro què vol dir desgràcia en aquest context. La intervenció dura unes dues o tres hores i posteriorment hi ha dues-tres hores més de control a la zona de quiròfans, abans de pujar a planta, on m’estaré segurament unes quaranta-vuit hores.\n2) Microdescompressió vascular del nervi trigemin. Amb anestèsia general, control cardiològic, oxigenació arterial, respiració i diüresi assistides i vies d’accés venós –o sigui, un panorama–, es fa una petita craniectomia (finestra a l’os) al darrere de l’orella (esquerra, en el meu cas). Amb microcirurgia s’arriba al nervi trigemin i s’explora la zona per la qual entra dins el tronc cerebral. Se separen tots els vasos arterials i s’hi interposa un material biocompatible (esponja de tefló) que faci de coixí entre el nervi i l’artèria. Si la compressió del nervi que s’observa és venosa, la vena es pot coagular i seccionar. I l’aventura s’acaba aquí. No se sap quant dura l’operació. Tancada la ferida, passes unes dotze hores a la zona de quiròfans, abans de pujar a planta. Després, cinc-sis dies a planta. Els riscos (ja es veu) són encara més importants.\nDoncs això. Ara estic en fase preoperatòria: exàmens i anàlisis prèvies i revisió per part de l’anestesista. Després, a partir del 3 de febrer –dia de la visita a l’anestesista–, es decidirà la data de la intervenció.\nEnviat pel vigilant a 18:41\nEtiquetes cirurgia, ingrés hospitalari, neuràlgia del trigemin\niola 17 de gener de 2016 a les 20:18\nMoltíssima sort, doncs, de tot cor.\nQue l'operació sigui un èxit i a veure si aquest malson es va acabant.\nAnònim 19 de gener de 2016 a les 16:53\nAixò anirà bé, segur. I si no, tens un roc a la faixa (opció 2). Estic amb tu, ja ho saps. Amb la teva prudència habitual, faràs el més encertat.\nJordina 24 de gener de 2016 a les 20:59\nMolta sort, Pere, de tot cor!


Home > Course materials > Search Results: Bonastre, Francesc\n2 p, 47.9 KB Mètodes i Tècniques d'Investigació Musicals  / Bonastre, Francesc, 1944- (Universitat Autónoma de Barcelona. Departament d'Art i de Musicologia) ; Universitat Autònoma de Barcelona. Facultat de Filosofia i Lletres\n2 p, 28.8 KB Mètodes i Tècniques d'Investigació Musicals  / Bonastre, Francesc, 1944- (Universitat Autónoma de Barcelona. Departament d'Art i de Musicologia) ; Universitat Autònoma de Barcelona. Facultat de Filosofia i Lletres


Les comissions de la Llosa de Ranes assisteixen a la tradicional recepció de la Diputació de València a les Falles – ConeixerCanals\nBy ConeixerCanals on 13 de marzo de 2018 No Comments\nLa Diputació de València ha reunit aquest dilluns a prop de 3.000 falleres i fallers en la tradicional recepció que obri la setmana gran de la festa en la plaça de Manises. Fallers entre els que no podien faltar els màxims representants de la festa al nostre poble: les Falleres Majors, Falleres Majors Infantils, Presidents i Presidents Infantils de les comissions Casc Antic, La Primera, Plaça Major i Sant Josep. A més van estar acompanyats per l’alcalde de la Llosa de Ranes i també Diputat Provincial, Evarist Aznar.\nAquest acte, “molt estimat pel col·lectiu faller perquè pot compartir una matinal festiva amb la fallera major de València i la seua Cort d’Honor”, segons explica el president, Jorge Rodríguez, ha servit enguany per a proclamar l’aposta de la corporació per la igualtat. La Diputació, que entre el seu personal compta amb un 60% de dones, ha lliurat a cada comissió un estendard amb el lema ‘Som igualtat’, i el president ha instat a les falleres i fallers a col·locar aquestes banderoles en els seus monuments i després en els casals, amb l’objectiu de “fer visibles missatges com el de la igualtat o el rebuig a la violència de gènere”.\nCom cada any, per l’escenari de la plaça de Manises han desfilat una a una les 52 juntes locals falleres, que representen la festa en les desenes de municipis valencians que viuen les Falles amb la mateixa intensitat i dedicació que les comissions del cap i casal. “Aquest és el nostre reconeixement a les comissions que mantenen vives les Falles en les comarques valencianes, i amb elles una festa que és Patrimoni de la Humanitat”, ha assenyalat el president de la Diputació.\nLa recepció fallera de la Diputació de València ha estat amenitzada per la música de La Pato, una de les orquestres habituals en els actes festius de les comissions, amb la qual la corporació ha volgut que les falleres i fallers es trobaren com a casa.\ndiputacio, falles, llosa de ranes, recepcio


Inici Preguntes i respostes Sabíeu que Hitler va ser la "persona de l'any" per a la revista 'Time'?\nL'argument de la publicació va ser que l'anomenat 'pacte de Munic', en què el líder nazi va aconseguir Àustria, entre altres exigències, va ser l'esdeveniment informatiu més gran del 1938\nAdolf Hitler Wikimedia Commons\nLa revista 'Time' va començar a rodar l'any 1923. Cinc anys després estrenava tradició nomenant un individu que la revista considerava el més destacat de l'any. De llavors ençà, han estat 82 les portades d'aquest famós setmanari que han projectat arreu del planeta el seu "personatge de l'any". Han tingut aquest honor individus de la talla de Nelson Mandela, John F. Kennedy, Martin Luther King, Joan XXIII, Winston Churchill, el mahatma Gandhi o Charles De Gaulle.\nL'any 1999, a més, i aprofitant la proximitat al final del mil·lenni, la revista va nomenar Albert Einstein "personatge del segle". El gran científic alemany posava la cirereta d'una llista de noms imprescindibles. Però juntament amb aquests personatges, d'altres de força més polèmics també havien tingut portada dedicada a 'Time' com a més destacats de l'any. Va ser el cas de Josif Stalin (1939), de l'aiatol·là Khomeyni (1979) i, l'any 1938, d'Adolf Hitler. El líder nazi va ser considerat la "persona de l'any" a causa del ressò informatiu de les seves accions en el número de gener de 1939. Un any abans de l'atac a Polònia i a les portes de la Segona Guerra Mundial, aquell 1938 Hitler havia forçat Àustria a l'annexió amb Alemanya.\nI, de fet, aquest va ser un dels punts clau per decidir la seva condició de "persona de l'any" per a la revista 'Time', amb l'argument que l'anomenat 'pacte de Munic', en què Hitler va aconseguir Àustria, entre altres exigències, va ser l'esdeveniment informatiu més gran del 38.\nReunió a quatre bandes\nEn aquella històrica reunió, també hi havien assistit uns altres tres líders; dos de democràtics: Chamberlain (Gran Bretanya) i Daladier (França), i un altre d'autoritari: Benito Mussolini (Itàlia). Però per a 'Time', d'entre els quatre protagonistes d'aquella conferència clau, l'amfitrió, Hitler, va ser el gran dominador, i això li va valer la distinció de "persona de l'any".\n'Führer' dels alemanys comandant en cap de l'Exèrcit, la Marina i la Força Aèria, i canceller del Tercer Reich, segons 'Time', Hitler "va recollir durant aquell dia a Munic la collita d'una política exterior audaç, desafiadora i despietada, que l'havia perseguit durant cinc anys i mig". Ell va "esquinçar el tractat de Versalles a trossos". Ell va "rearmar Alemanya fins a les dents". Ell va "robar Àustria davant dels ulls d'un horroritzat i impotent món". Totes aquestes consideracions li va atribuir 'Time'. I més enllà de la moralitat de les seves accions, va tenir l'honor de ser considerat el "personatge de l'any".\nPortada de la revista 'Time' del gener de 1939 en què es proclamava Hitler persona de l'any\nAdolf Hitler i Ernst Röhm, d'amics íntims a enemics acèrrims


MASAGUÉ DIU QUE DESMUNTARÀ LA LÒGICA DE LA GUÀRDIA CIVIL I QUE ES FARÀ JUSTÍCIA | Diari La República Checa\nMASAGUÉ DIU QUE DESMUNTARÀ LA LÒGICA DE LA GUÀRDIA CIVIL I QUE ES FARÀ JUSTÍCIA\ncas laura pradeda\nL’exalcalde de Torredembarra ha tornat a estar, aquest matí, cara a cara amb el jutge del Vendrell que investiga el cas Torredembarra. Daniel Masagué, ha hagut de declarar en dues ocasions: per la peça ‘Nordvert‘ i per cas del Teatre que es refereix a un presumpte suborn a l’exregidora Laura Pradeda.\nL’exbatlle, a la sortida de l’edifici judicial, ha explicat als periodistes que tot el que està passant “és injust” i “irreversible”.\nHa denunciat que hi ha cinc persones – “cinc enemics, tots amb interessos diferents” – que el van voler derrocar, sense que els preocupés que havien provocat un malson i patiment a 50 famílies. Masagué diu estar cansat d’haver d’anar al jutjat a desmentir i a portar proves contra una conxorxa construïda per la “malícia de cinc persones”.\nReconeix que tot això és molt “feixuc”, però està convençut que s’acabarà fent justícia. Diu que, després de llegir tot el sumari, sap que tot s’esclarirà “És una qüestió de temps”, insisteix, desmentint les investigacions de la Guàrdia Civil que l’acusen d’haver subornat – amb 40 mil euros – l’exregidora socialista Laura Pradeda per aconseguir el seu vot favorable en un plenari on es debatia el tema de la rescissió de contracte del Teatre.\nL’exbatlle torrenc diu que tot plegat és “ridícul” i està convençut que acabarà desmuntant la lògica de ‘venut’ aquest assumpte – que va comptar amb un informe favorable del secretari municipal – amb un embolcall penal.\nMasagué insisteix que està sent objecte d’un viacrucis penal motivat per la malícia de cinc persones, les quals, de moment, s’estima més no identificar-les. “Ara no toca”, ha dit.\nL’exregidora Laura Pradeda està citada a declarar el proper 21, a les 10 del matí.\npreviousL'Empresa Mixta d'Aigües de Tarragona (EMATSA) destinarà 4,5 milions d'euros en reposició i millores de la xarxa d'aigua i clavegueram de Tarragona\nnextValls inaugura aquest dissabte, 25 de novembre, la temporada de calçotades amb la Jornada Gastronòmica del Calçot.


El procés creatiu, exposat en La Capella - El Nostre Ciutat\nEl procés creatiu, exposat en La Capella\nA través de la mostra 'Territoris Propis. Art contemporani de la Generalitat Valenciana'\n15 novembre 2021 18:41\nL’exposició es va inaugurar la setmana passada. | XAVI TEROL\nDes de la setmana passada, La Capella, mostra una selecció d’obres del Pla incentive del patrimoni artístic valencià adquirides en 2017 i 2018.\nEs tracta de l’exposició ‘Territoris propis. Art contemporani de la Generalitat Valenciana’, sobre la qual, el director del Consorci de Museus de la Comunitat, José Luis Pérez Font, explica que “moltes vegades només veiem el resultat final de les obres i el procés de creació queda en un segon pla. Amb ‘Territoris propipí’, la fotografia, la tècnica tèxtil, la robòtica i la informàtica visibilitzen com cada artista utilitza determinats materials o tècniques per a expressar-se en el seu procés artístic personal”.\nLa Capella de l’Antic Asil d’Alcoi reuneix quatre propostes que visibilitzen aquesta heterogeneïtat en la creació artística contemporània valenciana: ‘Paracas’, de Teresa Lanceta; ‘Spectrum Screensaver’, d’Inma Femenía; ‘Structure 3#’, de Moisés Mañas, i ‘Afronauts’, de Cristina de Middel.\nLa videoinstal·lació ‘Spectrum Screensaver’ (2014), d’Inma Femenía, part d’una percepció del món actual determinada pels mitjans digitals, utilitzats com un nou llenguatge en el qual elements com les vibracions lumíniques o els píxels es tornen clau en l’entorn digital. Femenía aconsegueix crear un ambient digital que ens fa reflexionar sobre com hem naturalitzat els processos digitals.\nL’obra de Teresa Lanceta, ‘Paracas’ (1998), conjumina pintura i costura, girant la mirada a un mitjà artesanal que revisa en clau vindicativa. El títol és un homenatge a la cultura de Paracas, una civilització precolombina del Perú que fabrica teixits, entesos en el context de l’economia familiar i, per això, de la col·lectivitat femenina, principalment.\nPer part seua, ‘Mbulumbublu’, ‘Miwito’ i ‘Bambuit’ són tres fotografies de Cristina de Middel de la sèrie ‘Afronauts’ (2013). En elles l’artista part de la peculiar història del professor de ciències de Zàmbia Edward Makuka per a recrear un conjunt d’escenes en les quals indaga en la redefinició de la fotografia i el seu potencial per a contar històries d’una manera diferent.\nFinalment, Moisés Mañas, amb la seua instal·lació ‘Structure 3#’ (2017), ofereix reflexions innovadores a través d’una revisió completa del concepte d’escultura partint de l’assemblatge industrial i la programació informàtica. La unió de les diferents parts de la peça dóna com a resultat una obra que mescla mecànica, electrònica i naturalesa, amb el que s’evidencia com l’industrial ha trencat hui dia amb la idea tradicional d’art.\nAquesta exposició es podrà visitar fins al 9 de gener del pròxim any 2022.\nAlcoialcoyArt ContemporaniExposicióLa CapellaTerritoris Propis


Cap Vermell - L'Ajuntament licitarà la neteja viària per 667.423 €/any\nL'actual servei de neteja finalitza el contracte el mes d'octubre i el nou contracte es preveu que s'adjudiqui el mes de novembre. El contracte és per vuit anys prorrogable fins a dos anys més. Inclou la gestió servei públic neteja viària, manteniment i neteja de fonts, parcs infantils, zones verdes i arbrat viari del Municipi de Capdepera i el manteniment i vigilància ambiental de l'antic abocador Son Barbassa.\nLa novetat és que inclou el servei de jardineria i que torna a una valoració de l’any 2007, quan el servei de recollida de fems, deixalleria, etc costava al poble 682.000’-€. Recordem que l’any 2008 s’aprovà la nova plica per un cost d’1.317.000’-€, és a dir, 646.000’-€ més, anualment, que l’anterior que al'any passat es rebaixà suprimint, bàsicament, les despeses del control de qualitat.\nLa neteja ha estat un cavall de batalla entre l'equip de govern i l'oposició. Per diferents motius Es Grup, PP i PSM han manifestat reiteradament crítiques i valoracions al respecte que sembla que aquest nou plec els hi dona la raó.\nDe fet, aquesta nova plica suposa una rebaixa de més del 30% respecte de l'actual, i la licitació pot ser millorada a la baixa.\nA continuació teniu el plec de clàusules tècniques i administratives aprovades.


Les Ampa de Malgrat celebren diumenge la seva diada. | Ràdio Palafolls\nHome Cultura Les Ampa de Malgrat celebren diumenge la seva diada.\nMarc Ferri , setembre 24, 2010\t / 600 0\nPer segon any consecutiu les diferents associacions de Mares i Pares dels centres educatius de Malgrat s’ajuntaran diumenge per celebrar la Diada de les Ampa del municipi.\nLa trobada d’aquest any té el lema de “Totes les mans, tots els colors” i preveu tot un seguit d’activitats infantils que es desenvoluparan en la seva majoria al Parc de Francesc Macià del municipi.\nEntre d’altres activitats hi haurà una pedelada contra el canvi climàtic, coincidint amb la celebració de la setmana de la mobilitat sostenible. Fins a les 2 del migdia al parc Francesc Macià hi haurà jocs, música, balls o xocolatada, entre altres.\nMarc Ferri, abril 26, 2013\nUn artista palafollenc exposa en una mostra conjunta a Blanes\nLes escriptores Dolors Miquel i Flavia Company seran les segones convidades del RIP